মিজান ও বাছিরের বিরুদ্ধে চার্জশিট
ঘুষ লেনদেনের মামলায় পুলিশের বিতর্কিত ডিআইজি (সাময়িক বরখাস্ত) মো. মিজানুর রহমান ও দুদক পরিচালক (সাময়িক বরখাস্ত) খন্দকার এনামুল বাছিরের বিরুদ্ধে আদালতে চার্জশিট দেয়া হয়েছে। রোববার ঢাকার সিনিয়র স্পেশাল জজ কেএম ইমরুল কায়েশের আদালতে এ চার্জশিট দাখিল করা হয়। তদন্ত শেষে দুর্নীতি দমন কমিশনের (দুদক) পরিচালক শেখ মো. ফানাফিল্যা আদালতে এ চার্জশিট দাখিল করেন।





চার্জশিটে বলা হয়, দুদকের পরিচালক খন্দকার এনামুল বাছির ডিআইজি মো. মিজানুর রহমানকে অবৈধভাবে সুযোগ-সুবিধা দেয়ার জন্য ৪০ লাখ টাকা ঘুষ গ্রহণ করেন। অপরদিকে মিজানুর রহমান অবৈধ সম্পদ অর্জনের অভিযোগ থেকে অব্যাহতি পাওয়ার জন্য এনামুল বাছিরকে ৪০ লাখ টাকা ঘুষ দেন। এর মাধ্যমে দু’জনই পরস্পর যোগসাজশে শাস্তিযোগ্য অপরাধ করেছেন। আসামিদের বিরুদ্ধে দণ্ডবিধির ১৬১/১৬৫(ক)/১০৯ ধারায়, দুর্নীতি প্রতিরোধ আইন, ১৯৪৭-এর ৫(২) ধারায় এবং মানি লন্ডারিং প্রতিরোধ আইন, ২০১২ এর ৪(২)(৩) ধারায় চার্জশিট দাখিল করা হয়েছে। চার্জশিটে ১৭ জনকে সাক্ষী করা হয়েছে।




২০১৮ সালের মিজানুর রহমানের অবৈধ সম্পদের অনুসন্ধানে নামে দুদক। কমিশনের উপ-পরিচালক ফরিদউদ্দিন পাটোয়ারির হাত ঘুরে ওই অনুসন্ধানের দায়িত্ব পান খন্দকার এনামুল বাছির। এক পর্যায়ের একটি বেসরকারি টেলিভিশনে অডিও রেকর্ড দিয়ে ডিআইজি মিজান দুদক কর্মকর্তা এনামুল বাছিরকে ঘুষ দিয়েছেন দাবি করেন। গত ১৭ জুলাই ৪০ লাখ টাকা ঘুষ লেনদেনের অভিযোগে ডিআইজি মিজান ও এনামুল বাছিরের বিরুদ্ধে এ মামলাটি করা হয়। বর্তমানে এ মামলায় দু’জনেই কারাগারে আছেন।

ঘুষ লেনদেনের মামলায় পুলিশের বিতর্কিত ডিআইজি (সাময়িক বরখাস্ত) মো. মিজানুর রহমান ও দুদক পরিচালক (সাময়িক বরখাস্ত) খন্দকার এনামুল বাছিরের বিরুদ্ধে আদালতে চার্জশিট দেয়া হয়েছে। রোববার ঢাকার সিনিয়র স্পেশাল জজ কেএম ইমরুল কায়েশের আদালতে এ চার্জশিট দাখিল করা হয়। তদন্ত শেষে দুর্নীতি দমন কমিশনের (দুদক) পরিচালক শেখ মো. ফানাফিল্যা আদালতে এ চার্জশিট দাখিল করেন।